**Tisztelt Olvasó!**

Kampányötletünket egy Facebook-os kiírással szeretnénk előterjeszteni. Ennek oka egészen egyszerű. Manapság ez a közösségi oldal nagy népszerűségnek örvend, és talán nem túlzás, ha ezt a fiatalság magánéleti fórumának nevezzük. (Persze, tisztelet a kivételnek!) Ez a létforma alapvetően sok problémát eredményezhet. Romlik az általános helyesírás, akár pszichés zavarokat is eredményezhet, ha túl fiatalon kerülünk kapcsolatba az internet világával. Ezek hosszútávon társadalmi problémákat is okozhatnak.

„Fikcionalizált” főszereplőnket, idézett „Kitty Cicaah Vok”-ot egy virtuális térbe helyeztük, és fiatalkori szerelmi életén keresztül próbáltuk ismertetni, hogy miért fontos az etikus forráshasználat. Kitty láthatóan megfelel a fent leírtaknak. A beszélgetés tartalmát nem kívánjuk hosszabb eszmefuttatásokkal megmagyarázni, hiszen magáért beszél.

Az utolsó mondat egyben plakátunk csattanóját is képezi, amivel egy személyes megszólítást próbálunk kezdeményezni maga a plakát és az azt olvasó között. Szerintünk mindez roppant gondolatébresztő lehet, ha végiggondoljuk, ugyanis senki nem örülne egy ilyen szituációnak, ha a saját idézetével találná szemben magát. Pláne, ha az szemfájdítóan defektesen van leírva. A „Csak a teste” nevű hozzászólónk - az „egri remeteként” ismert magyar író- saját szerzői jogait képviseli, és ebben csapatunk, az Etikus team is támogatja.

Mivel a kampány a mi korosztályunknak, vagyis a gimnazistáknak szól, ezért terjesztését az iskolákon belül szeretnénk megvalósítani, elsőként az osztályokban. Terjesztési formának szórólapot javasolnánk, ugyanis megfelelő „dizájn” esetén ez igazán figyelemfelkeltő lehet. Ezután az iskola könyvtárát céloznánk meg, mert aki betéved, valamilyen szinten érdekeltté válik a témában. Hiszen az etikus forráshasználat alapelveit, kötelező elemeit a könyvtárhasználati órákon és a többi szakórán is elsajátíthattuk, elsajátítjuk. Mivel a levél elején álláspontot foglaltunk a közösségi-és médiafelületek népszerűsége mellett, ezért ehhez hűen ott is reklámoznánk kampányunkat. Remélve, hogy az érintett fiatalokhoz is eljut az üzenete.

Felhasznált forrás: plakátunkat a *facebook.com* dizájn ihlette.

A pályázatot az Etikus Team készítette: Kőhalmi Luca 11.a, Hajba Bianka 11.a, Kecskés Máté 11.b, Zsinka Bernadett 12.b, Balla Barbara 12.b